อายุ14ปีค่ะ เป็นประจำเดือนครั้งแรกเดือนธันวา 2561 ค่ะ แล้วก็เป็นอีกที ประม่ณวันที่20 มกรา แต่ตอนนี้ยังไม่หายเลยค่ะ ผิดปกติไหมคะ
สวัสดีค่ะ ในช่วงวัยรุ่นที่เริ่มมีประจำเดือนมา ประจำเดือนจะยังมาไม่สม่ำเสมอได้เป็นปกติ รวมถึงจำนวนวันที่ประจำเดือนมาอาจนานกว่า 7 วันได้ เพราะการผลิตฮอร์โมนของรังไข่ยังไม่เป็นปกติอย่างไรก็ตาม หากมีประจำเดือนออกนานติดต่อกันเป็นเดือน ก็จะถือว่านานเกินไป อาจมีผลทำให้เกิดภาวะโลหิตจางได้ ดังนั้น แนะนำควรไปพบแพทย์ เพื่อพิจารณาให้ยาปรับฮอร์โมนมาทาน เพื่อให้เลือดหยุดไหลค่ะแต่หากที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ เพราะอาจเป็นเลือดที่เกิดจากภาวะแทรกซ้อนจากการตั้งครรภ์ได้ หรือหากมีการใช้ยาฮอร์โมนใดๆ หรืออาหารเสริม ก็ควรหยุดทานด้วยค่ะ